́ва, и ны́нѣ, бг҃оро́диченъ:́те всѝ язы́цы, во гла́сѣ ра́дованія прест҃у́ю дв҃у и бцд̑у восхва́лимъ, чл҃вѣ́ческагѡ существа̀ горни́ло, неизрече́нныхъ чуде́съ дѣ́лателище, ѡ то́й бо бы́ша нѡ́вая: безнача́льный начина́ется, сло́во ѡдебелѣва́етъ, бг҃ъ человѣ́къ быва́етъ, да бг҃а человѣ́ка содѣ́лаетъ, не премѣне́ніемъ єсте́ствъ, но соедине́ніемъ по ѵпоста́си: происхо́дитъ бо єди́нъ ѿ двою̀ сопроти́вныхъ, во двои́хъ соверше́нныхъ єстества́хъ нераздѣ́льнѣ познава́емый, хотѣ́тельнѣ же и дѣ́тельнѣ по ѻбою̀ сущєству̀: то́йже по исто́тному вѣ́руемь быва́я, ра́ди сп҃си́тельнагѡ смотре́нія хрс̑то́съ бг҃ъ на́шъ, мі́ру подая̀ ѡчище́ніе, ми́ръ и ве́лію млс̑ть